laion/Wikipedia-Exotic huggingface dataset:
এইচ. এ. সিলভা

ভাইস অ্যাডমিয়াল হিক্কাদুওয়াগে আনন্দ সিলভা (১৯৩৬-১৯৯৯) শ্রীলঙ্কা নৌবাহিনীর একজন কমান্ডার ছিলেন। তিনি ১১তম শ্রীলঙ্কীয় নৌবাহিনীর কমান্ডার হিসেবে ১৯৮৬ সাল থেকে ১৯৯১ সাল পর্যন্ত দায়িত্ব পালন করেন। মাউন্ট লাভিনিয়ার সেন্ট থমাস কলেজ থেকে উচ্চ মাধ্যমিক পড়াশোনা শেষে নৌবাহিনীতে যোগ দেন সিলভা। তার এক ভ্রাতা শ্রীলঙ্কা সেনাবাহিনীর জেনারেল ছিলেন। ১৭ বছর বয়সে ১৯৫৩ সালের ১২ই অক্টোবর রয়্যাল সিলন নেভি (বর্তমানে শ্রীলঙ্কা নৌবাহিনী) তে ক্যাডেট হিসেবে যোগ দেন সিলভা। ক্যাডেট প্রশিক্ষণের জন্য সিলভাকে যুক্তরাজ্যের ব্রিটানিয়া রয়্যাল নেভাল কলেজ-এ পাঠানো হয়, সিলভা ওখান থেকে প্রশিক্ষণ শেষ করে তার স্ব দেশের নৌবাহিনীতে ১৯৫৬ সালে এক্সিকিউটিভ শাখায় অ্যাক্টিং সাব লেফটেন্যান্ট হিসেবে কমিশন প্রাপ্ত হন। কমিশন পাবার পর তাকে আবার যুক্তরাজ্য পাঠানো হয় এবং তিনি জুনিয়র অফিসার্স কোর্স ব্রিটেন থেকে করে আসেন। তিনি ব্রিটিশ যুদ্ধ জাহাজ মারকিউরি এবং বিমান বাহী রণতরী ট্রায়াম্ফ থেকে প্রশিক্ষণ নেন। স্ব দেশ সিলনে ফিরে আসার পর তিনি সাব লেফটেন্যান্ট থেকে লেফটেন্যান্ট হন; তিনি লেফটেন্যান্ট কমান্ডার হিসেবে ডিফেন্স সার্ভিসেস স্টাফ কলেজ, ওয়েলিংটন (ভারত) থেকে পিএসসি কোর্স করেন ১৯৭২ সালে। ১৯৭৫ সাল থেকে ১৯৮০ সাল পর্যন্ত কমান্ডার পদবীতে সিলভা শ্রীলঙ্কার যুদ্ধ জাহাজ এসএলএনএস গজবাহু, এসএলএনএস সমুদ্র দেবী, এসএলএনএস তিচ্ছা, এসএলএনএস ইলারা এবং এসএলএনএস জেমুনুর অধিনায়ক হিসেবে দায়িত্ব পালন করেন। ক্যাপ্টেন পদবীতে পদোন্নতি লাভের পর তিনি ত্রিনকোমালিতে নৌ ঘাঁটির অফিসার-ইন-চার্জ হিসেবে দায়িত্ব পান। ১৯৮১ সালে তিনি জাতীয় প্রতিরক্ষা কলেজ, নতুন দিল্লী থেকে এনডিসি কোর্স করেন। ১৯৮৩ সালের ১ জুলাই কমোডোর পদবীকে সিলভাকে নৌ সদরে চীফ অব নেভাল স্টাফ করা হয়। ১৯৮৬ সালের ১ আগস্ট রিয়ার অ্যাডমিরাল হন সিলভা এবং একই বছরের ১ নভেম্বর তারিখে তিনি নৌবাহিনীর কমান্ডার নিযুক্ত হন। তখন শ্রীলঙ্কার গৃহযুদ্ধ চলছিলো এবং রিয়ার অ্যাডমিরাল সিলভার উপর অনেক দায়িত্ব আসে শ্রীলঙ্কা নৌবাহিনীকে যুদ্ধের জন্য প্রস্তুত করার। জাফনা অঞ্চলে শ্রীলঙ্কা নৌবাহিনীর যুদ্ধ জাহাজ এবং নৌ পদাতিক শাখার সদস্যরা এলটিটিইর সঙ্গে যুদ্ধে জড়িয়ে পড়ে। ১৯৯১ সালের ৩১শে অক্টোবর সিলভা ভাইস অ্যাডমিরাল হিসেবে নৌবাহিনী থেকে অবসরে যান এবং তার স্থলাভিষিক্ত হন ক্ল্যান্সি ফার্নান্দো। দীর্ঘ নৌ সামরিক জীবনে সিলভা বিভিন্ন নৌ পদক লাভ করেন, তিনি বিশিষ্ট সেবা বিভূষণ পদক, সিলন আর্মড সার্ভিসেস লং সার্ভিসেস ম্যাডেল এবং ভাদামারাচ্চি নৌ সমরাভিযান পদক লাভ করেন। Attanayake, Ivan। "Admiral H. A. Silva VSV"। Island। ৭ মে ২০০৩ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০২০।  "Past Commanders"। navy.lk। ২ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৪।
আব্দুল্লাহ মোহাম্মদ সাদ

আবদুল্লাহ মোহাম্মদ সাদ একজন বাংলাদেশী চলচ্চিত্র পরিচালক, চিত্রনাট্যকার ও প্রযোজক। তাঁর প্রথম চলচ্চিত্র লাইভ ফ্রম ঢাকা (২০১৬), যা ২৭তম সিঙ্গাপুর আন্তর্জাতিক চলচ্চিত্র উৎসবে সেরা পরিচালক এবং সেরা পারফরম্যান্সের জন্য রৌপ্য পদক পেয়েছিল। তার দ্বিতীয় ছবি রেহানা মেরিয়াম নূর ২০২১ কান চলচ্চিত্র উৎসবে আঁ সের্ত্যাঁ রেগার বিভাগে নির্বাচিত হয়েছেন। সাদ ১৯৮৫ সালে বাংলাদেশে জন্মগ্রহণ করেন। তিনি ঢাকা বিশ্ববিদ্যালয়ে শিক্ষা ও গবেষণায় স্নাতক সম্পন্ন করেছেন। নিজস্ব প্রযোজনা সংস্থার অধীনে তিনি স্বল্পদৈর্ঘ্য চলচ্চিত্র এবং বিজ্ঞাপন প্রযোজনা করেছেন। ২০১৬ সালে, তার প্রথম ফিচার ফিল্ম লাইভ ফ্রম ঢাকা প্রিমিয়ার হয়েছিল সিঙ্গাপুর আন্তর্জাতিক ফিল্ম ফেস্টিভালে। এটি ২৯ শে মার্চ, ২০১৯ সালে বাংলাদেশের প্রেক্ষাগৃহগুলিতে প্রকাশিত হয়েছিল ২৭তম সিঙ্গাপুর আন্তর্জাতিক চলচ্চিত্র উৎসবে এটি সেরা পরিচালক এবং সেরা পারফরম্যান্সের (মোস্তফা মনোয়ার) জন্য রৌপ্য পদক পেয়েছিল। ২০২১ সালের ৭ই জুলাই কান চলচ্চিত্র উৎসবে তাঁর দ্বিতীয় চলচ্চিত্র রেহানা মেরিয়াম নূর প্রদর্শিত হয়েছিল। এটি প্রথম বাংলাদেশী চলচ্চিত্র যা কান উৎসবে আন সের্টেইন রেগার্ড বিভাগে প্রদর্শিত হয়। Arts & Entertainment Desk (২০২১-০৬-০৫)। "All you need to know about 'Rehana Maryam Noor' director Abdullah Mohammad Saad" (ইংরেজি ভাষায়)। Archived from the original on ২০২১-০৭-০৯। সংগ্রহের তারিখ ২০২১-০৭-০৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "'Rehana Maryam Noor': Film Review"। The Hollywood Reporter। সংগ্রহের তারিখ ৭ জুলাই ২০২১।  "Abdullah Mohammad"। Locarno Film Festival (ইংরেজি ভাষায়)। সংগ্রহের তারিখ ২০২১-০৭-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "অবশেষে দেশে মুক্তি পেল 'লাইভ ফ্রম ঢাকা'"। NTV Online (ইংরেজি ভাষায়)। ২০১৯-০৩-২৯। সংগ্রহের তারিখ ২০২০-০৩-০৮।  BanglaNews24.com। "এক প্রেক্ষাগৃহে 'লাইভ ফ্রম ঢাকা' :: BanglaNews24.com mobile"। banglanews24.com (ইংরেজি ভাষায়)। সংগ্রহের তারিখ ২০২০-০৩-০৮।  -festival "'Dream' comes true as Bangladeshi film makes history at Cannes Film Festival" (ইংরেজি ভাষায়)। ২০২১-০৭-০৮। সংগ্রহের তারিখ ২০২১-০৭-০৯।  বাংলা মুভি ডেটাবেজে আব্দুল্লাহ মোহাম্মদ সাদ
অয়বক্কম

অয়বক্কম দক্ষিণ ভারতের তামিলনাড়ু রাজ্যের তিরুভেলুর জেলার একটি জনগণনা নগর। এটি চেন্নাই শহরের সন্নিকটে পশ্চিম প্রান্তে অবস্থিত একটি দ্রুত উন্নতিশীল আবাসিক অঞ্চল। এখানে রয়েছে তামিলনাড়ুর বৃহত্তম এবং এশিয়ার শ্রেষ্ঠ ও সুপরিকল্পিত হাউসিং বোর্ড প্লট। রাজ্য সরকারের একাধিক হাউসিং বোর্ড প্রকল্পের অনুমোদন দিয়েছে। এটি অম্বাত্তুর ইন্ডাস্ট্রিয়াল এস্টেট, আবাড়ি ও তিরুবেরকাড়ুর মাঝে অবস্থিত। ১৯৯০-এর তামিলনাড়ু গৃহ দপ্তর বেশকিছু কোয়াটার বিল্ডিং তৈরি করলে অয়বক্কম আবাসিক অঞ্চল হিসেবে পরিচিতি পাওয়া শুরু করে। পুন্তমল্লী মহাসড়ক ও চেন্নাই-তিরুভেলু্ মহাসড়কের মাধ্যমে এই লোকালয়টি মূল শহরের আন্নানগর, মুগপের, মাদুরবায়ল প্রভৃতি এলাকার সঙ্গে যুক্ত। অয়বক্কম চেন্নাই বাইপাস রোডের অতি নিকটে অবস্থিত। ইন্ডিয়া ল্যান্ড এবং আমবিট আইটি পার্কের কাছাকাছি অবস্থান ও বানগরম অ্যাপোলো হাসপাতাল ও রামচন্দ্র হাসপাতালের নৈকট্যের কারণে এটি চেন্নাই লাগোয়া আবাসিক অঞ্চলগুলির অন্যতম প্রধান। আই সি এম আর প্রতিষ্ঠানটিও অয়বক্কমে অবস্থিত। ১৯৩৮ খ্রিস্টাব্দে এখানে ক্যাম্প টোনাকেলা প্রতিষ্ঠিত হয়। অয়বক্কমের উত্তর দিকে রয়েছে আন্নানূর রেলওয়ে স্টেশন। চেন্নাই সেন্ট্রাল, চেন্নাই বিচ, আরক্কোণম, তিরুভেলুর, তিরুতণি ও বেলাচেরির সাথে রেলপথে দৈনিক যোগাযোগ রয়েছে। পশ্চিমে পথে দৈনিক ২২৯ টি ও উত্তরের লাইনে দৈনিক ৮৩ টি ট্রেন চলাচল করে। চেন্নাই–তিরুতণি মহাসড়কের ওপর ডানলপ-অম্বাত্তুর পুলিশ স্টেশন জংশন থেকে অয়বক্কম ১.৫ কিলোমিটার দূরে অবস্থিত। বানগরম-অম্বাত্তুর সড়কপথে ইভিআর পেরিয়ার সালাই সহজ গমনীয়। চেন্নাই বাইপাস এই লোকালয়ের উপরিপ্রাপ্তি। অয়বক্কম থেকে শহরের বিভিন্ন প্রান্তে তথা চেন্নাই মফস্বল বাস টার্মিনাস, ত্যাগরায়নগর প্রভৃতি স্থানে যাওয়ার বাস পরিষেবা রয়েছে। ২০১১ খ্রিস্টাব্দে ভারতের জনগণনা অনুসারে অয়বক্কম জনগণনা নগরের জনসংখ্যা ছিল ২৯,৫১১ জন, যেখানে প্রতি হাজার পুরুষে ৯৫২ জন নারী বাস করতেন। মোট শিশু সংখ্যা ৩,৩৬৫ জন, যা মোট জনসংখ্যার ১১.৮০ শতাংশ। এর সাক্ষরতার হার ছিল ৯২.৬৯ শতাংশ, যেখানে পুরুষ সাক্ষরতার হার ৯৫.৮২ শতাংশ এবং নারী সাক্ষরতার হার ৮৯.৪২ শতাংশ। শহরে মোট পরিবার সংখ্যা ৭,৩২৭ টি। http://www.nie.gov.in/ http://www.camptonakela.com/index.htm[স্থায়ীভাবে অকার্যকর সংযোগ] https://sr.indianrailways.gov.in/view_section.jsp?lang=0&id=0,3,724,726,733,745 "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/town/629171-ayappakkam-tamil-nadu.html
ডিমু বরগীর

ডিমু বরগীর (ইংরেজি উচ্চারণ: /ˌdɪmuː ˈbɔrɡɪr/) একটি নরওয়েজীয় ব্ল্যাক মেটাল ব্যান্ড। এ ব্যান্ডটিকে সবচেয়ে বাণিজ্যিকভাবে সফল ব্ল্যাক মেটাল ব্যান্ড হিসেবে ধরা হয়। ১৯৯৩ সালে এ ব্যান্ডটি প্রতিষ্ঠিত হয়। ডিমু বরগীর মানে হলো অন্ধকার শহরগুলো। এ ব্যান্ডটিকে এ পর্যন্ত ৮টি স্টুডিও অ্যালবাম প্রকাশ করেছে। ২০১০ সালে তাদের ৯ম অ্যালবাম প্রকাশ হবে। কয়েক বছর ধরে ব্যান্ডটিতে অনেক পরিবর্তন এসেছে ; কণ্ঠশিল্পী শাগরাথ এবং রিদম গিটারিস্ট সিলেনোজ হলেন একমাত্র মূল সদস্য যারা এখনও রয়ে গেছেন, লিড গিটারিস্ট গাল্ডারের সাথে। শাগ্রাথ সাইলনোজ মুস্তিস ভরটেক্স গ্ল্যাডার হেলহ্যামার দারে Bradley Torreano: Dimmu Borgir. AllMusic. Retrieved on 11 June 2011. "Dimmu Borgir"। Metal Storm। সংগ্রহের তারিখ ১১ অক্টোবর ২০১৬।  ডিমু বরগীর ব্যান্ডের ওয়েব সাইট ডিমু বরগীর মাইস্পেস
ঢাকা বিভাগের আলিয়া মাদ্রাসার তালিকা

আলিয়া মাদ্রাসা ভারতীয় উপমহাদেশের ইসলামী ও আধুনিক সমন্বয়ে শিক্ষা ব্যবস্থা। আলিয়া মাদ্রাসার শিক্ষা ব্যবস্থা ভারতীয় উপমহাদেশের সবচেয়ে প্রাচীন শিক্ষা পদ্ধতি। নিচে বাংলাদেশের ঢাকা বিভাগের আলিয়া মাদ্রাসার তালিকা দেখুন। কিশোরগঞ্জ জেলায় কামিল, ফাজিল, আলিম ও দাখিল মাদ্রাসা মিলিয়ে ১৪৬টি আলিয়া মাদ্রাসা রয়েছে। গাজীপুর জেলার সদর বহু মাদ্রাসা রয়েছে। ঢাকা জেলায় সবচেয়ে বেশি আলিয়া মাদ্রাসা রয়েছে, এবং মাদ্রাসাগুলো ফলাফলের দিক থেকেও এগিয়ে। "ঢাকা জেলা- মাদ্রাসা"। সরকারি ওয়েবসাইট। সংগ্রহের তারিখ ২০২১-০৭-২৬।  প্রতিবেদক, নিজস্ব। "কিশোরগঞ্জে ১৪৬ মাদ্রাসার একটিতে শহীদ মিনার"। দৈনিক প্রথম আলো। সংগ্রহের তারিখ ২০২১-০৭-১০।  "কিশোরগঞ্জে আলিমে জিপিএ-৫ মাত্র ৬"। মানবজমিন। সংগ্রহের তারিখ ২০২১-০৭-১১।  "মাদ্রাসা -গাজীপুর সদর উপজেলা"। sadar.gazipur.gov.bd (ইংরেজি ভাষায়)। সংগ্রহের তারিখ ২০২১-০৭-১০।  "ঢাকা ও অনন্য জেলার উল্লেখযোগ্য মাদ্রাসায় কামিল পরীক্ষার কেন্দ্র" (পিডিএফ)। ইসলামী বিশ্ববিদ্যালয় বাংলাদেশ। ১০ জুলাই ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ জুলাই ২০২১।  "মাদ্রাসায় দেশসেরা দারন্নাজাত সিদ্দীকিয়া"। bangla.bdnews24.com। ২০২১-০৭-২৬ তারিখে মূল থেকে আর্কাইভ করা। সংগ্রহের তারিখ ২০২১-০৭-২৬।
কিশোরগঞ্জ জেলার আলিয়া মাদ্রাসার তালিকা

কিশোরগঞ্জ জেলা ঢাকা বিভাগের একটি জেলা। এই জেলায় কামিল, ফাজিল, আলিম ও দাখিল মাদ্রাসা মিলিয়ে ১৪৬টি আলিয়া মাদ্রাসা রয়েছে। কিশোরগঞ্জ জেলার ১৩টি উপজেলায় মাদ্রাসাগুলো অবস্থিত। নিচে কিশোরগঞ্জ জেলার আলিয়া মাদ্রাসার তালিকা দেওয়া হল: সাজনপুর আঠারবাড়ীয়া দাখিল মাদ্রাসা, নিকলী উপজেলা প্রতিবেদক, নিজস্ব। "কিশোরগঞ্জে ১৪৬ মাদ্রাসার একটিতে শহীদ মিনার"। দৈনিক প্রথম আলো। সংগ্রহের তারিখ ২০২১-০৭-১০।  "মাদ্রাসা- কিশোরগঞ্জ জেলা"। সরকারি ওয়েবসাইট। সংগ্রহের তারিখ ১১ জুলাই ২০২১।  "পরীক্ষা নিয়ন্ত্রক, ইসলামী বিশ্ববিদ্যালয়, কুষ্টিয়া" (পিডিএফ)। ইসলামী বিশ্ববিদ্যালয়, বাংলাদেশ। ১০ জুলাই ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ জুলাই ২০২১।
ফরাসি বিমানবাহী রণতরী শার্ল দ্য গোল

শার্ল দ্য গোল হল ফরাসি নৌবাহিনীর পতাকাবাহী জাহাজ। জাহাজটি দশম ফরাসি বিমানবাহী রণতরী, প্রথম পারমাণবিক শক্তিচালিত ফরাসি পৃষ্ঠতল জাহাজ এবং মার্কিন যুক্তরাষ্ট্রের নৌবাহিনীর বাইরে নির্মিত একমাত্র পারমাণবিক শক্তিচালিত বিমানবাহী রণতরী। জাহাজটির নামকরণ ফরাসি রাষ্ট্রপতি ও জেনারেল শার্ল দ্য গোলের নামে করা হয়। জাহাজটি যুদ্ধ অনুসন্ধান ও উদ্ধারের জন্য দাসো রাফাল এম ও ই-২সি হককি বিমান, এএস৩৬৫ এফ ডাউফিন পেড্রো, ইসি৭২৫ কারাকাল ও এএস৩৫২ কুগার হেলিকপ্টার, পাশাপাশি আধুনিক ইলেকট্রনিক্স ও অ্যাস্টার ক্ষেপণাস্ত্রের পরিপূরক বহন করে। এটি দুটি ৭৫ মিটার সি১৩‑৩ বাষ্প ক্যাটপল্ট ব্যবহারকারী একটি ক্যাটোবার-ধরনের বিমানবাহী রণতরী, যা মার্কিন নিমিৎজ-শ্রেণির বিমানবাহী রণতরীগুলিতে স্থাপন করা ক্যাটপল্ট ব্যবস্থার একটি সংক্ষিপ্ত সংস্করণ, ক্যাটপল্ট বো অঞ্চলে একটি ও অবতরণ অঞ্চলের সামনের অংশ জুড়ে একটি ব্যবহার করে। শার্ল দ্য গোল ২০২১ সালের জুলাই পর্যন্ত একমাত্র অ-মার্কিনী বিমানবাহী রণতরী, যার একটি ক্যাটপল্ট উৎক্ষেপণ ব্যবস্থা রয়েছে, যা মার্কিন যুক্তরাষ্ট্রের নৌবাহিনী এফ/এ-১৮ই/এফ সুপার হরনেট ও সি-২ গ্রেহাউন্ডস পরিচালনার অনুমতি দিয়েছে। Roche, vol.2, p.423 Roche, vol.2, p.128 "Le Charles de Gaulle a ses nouvelles hélices américaines"। Libération (ফরাসি ভাষায়)। ৪ জুন ২০০৮। ১৮ মে ২০১৫ তারিখে মূল থেকে আর্কাইভ করা। সংগ্রহের তারিখ ৮ মে ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kuperman, Alan J. (১৭ এপ্রিল ২০১৩)। Nuclear Terrorism and Global Security: The Challenge of Phasing Out Highly Enriched Uranium। Routledge। পৃষ্ঠা 189–। আইএসবিএন 978-1-135-10586-0। ৭ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nuclear-Powered Ships"। World Nuclear Association। আগস্ট ২০১৫। ১২ জুন ২০১৩ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Charles de Gaulle"। GlobalSecurity.org। ১০ জুন ২০১৩। ১০ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ""Historic Super Etendard's final carrier launch", Airheadsfly, march 31, 2016"। ৮ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "U.S. F/A-18E Hornet operates from French Aircraft Carrier"। ২০ জানুয়ারি ২০১৪। ১৪ মে ২০১৫ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Libye : un aéronef américain apponte sur le Charles de Gaulle"। ৭ জুন ২০১১। ১৮ মে ২০১৫ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "French Rafale fighter jets operate from U.S. aircraft carrier"। theaviationist.com। ১৫ জানুয়ারি ২০১৪। ১৮ মে ২০১৫ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
শুভ গুহঠাকুরতা

শুভ গুহঠাকুরতা (১০ জুলাই ১৯১৮ - ১ জানুয়ারি, ১৯৮৯) ছিলেন প্রখ্যাত রবীন্দ্র সঙ্গীতশিল্পী, সঙ্গীতশিক্ষক ও সংগঠক। কলকাতা মহানগরীর রবীন্দ্রসঙ্গীত শিক্ষাপ্রতিষ্ঠান দক্ষিণী'র প্রতিষ্ঠাতা তিনি। শুভ গুহঠাকুরতার জন্ম ১৯১৮ খ্রিস্টাব্দের ১০ জুলাই বৃটিশ ভারতের অধুনা বাংলাদেশের বরিশালের বানারিপাড়া গ্রামের এক অত্যন্ত দরিদ্র পরিবারের। পিতামাতার অষ্টম সন্তান তিনি। মাত্র ছ’মাস বয়সে পিতৃহারা হন। ছ’বছর বয়সে দাদা-দিদিদের হাত ধরে সপরিবারে বানারিপাড়া ছেড়ে চলে আসেন কলকাতার পাইকপাড়ায়। টাউন স্কুলে ভর্তি হন তিনি। সে সময় তার অভিভাবক ছিলেন ঋতু গুহের পিতা নির্মল চন্দ্র গুহঠাকুরতা। সাঙ্গীতিক পরিবারে বেড়ে না উঠলেও বিদ্যাসাগর কলেজের ছাত্রাবস্থায় তিনি রবীন্দ্রসঙ্গীতের প্রতি আকৃষ্ট হন। সেই সময় কলকাতার ব্রাহ্ম পরিবারের দুই সন্তান বিথীন্দ্রনাথ গুপ্ত এবং দিলীপকুমার চট্টোপাধ্যায়ের সংস্পর্শে আসেন। রবীন্দ্রনাথের গানে তার আগ্রহে তারাই তাঁকে রবিবারের সাধারণ ব্রাহ্ম সমাজের উপাসনায় যোগ দিতে উৎসাহিত করেন। পরে অরুন্ধতী দেবীর মাধ্যমে শান্তিনিকেতনের সঙ্গে যোগসূত্র তৈরি হয়, সান্নিধ্যে আসেন শৈলজারঞ্জন মজুমদারের । গান শেখেন তার কাছে। শান্তিনিকেতনে অবস্থানকালে শৈলজারঞ্জন মজুমদার রবীন্দ্রনাথের গানকে প্রচারের উদ্যোগ নিতে অনুরোধ করলে, শুভ গুহঠাকুরতা কলকাতায় প্রতিষ্ঠানগতভাবে রবীন্দ্রসঙ্গীত শিক্ষাদানের জন্য ১৯৪১ খ্রিস্টাব্দে প্রতিষ্ঠাতা করেন গীতবিতান। কলকাতা শহরের সংস্কৃতিতে রবীন্দ্রসঙ্গীতের বিশুদ্ধ ধারা সংযোজিত হয়। নিজে আকাশবাণী কলকাতা কেন্দ্রের রবীন্দ্রসঙ্গীত শিল্পী ছিলেন। ১৯৪৮ খ্রিস্টাব্দের ৮ মে (২৫ বৈশাখ তারিখে) গীতবিতান ছেড়ে দক্ষিণী নামে নতুন এক প্রতিষ্ঠান গড়েন যার শাখা সংস্থা দেশেবিদেশে ছড়িয়ে আছে। বিশুদ্ধতার সাথে বিগত পাঁচ দশকের বেশি সময় ধরে রবীন্দ্রসঙ্গীতের বহু গায়ক-গায়িকা শিক্ষা লাভ করেছেন। পাশাপাশি বাংলার শীর্ষস্থানীয় বহু গায়কের রেকর্ড-পরিচালকও ছিলেন তিনি। রবীন্দ্রসঙ্গীত শিক্ষার প্রতিষ্ঠান গড়ে থেমে থাকেননি। আকাশবাণীর মাধ্যমে রবীন্দ্রসঙ্গীতকে জনপ্রিয় করতে উচ্চাঙ্গসঙ্গীত সম্মেলনের আদর্শে ত্রৈবার্ষিক রবীন্দ্রসঙ্গীত সম্মেলনের আয়োজন করেছিলেন। আর সঙ্গীত শিক্ষাকেন্দ্রে শিক্ষার্থীদের রবীন্দ্রসঙ্গীতকে সহজ ভাষায় বোধগম্য করতে অবশ্য পাঠ্য করেছিলেন তাঁর রচিত গ্রন্থ ‘সঙ্গীত চিন্তা’, প্রভাত মুখোপাধ্যায়ের ‘রবীন্দ্র জীবনী’। রবীন্দ্র সঙ্গীতের উপর তার রচিত পাঠ্যগ্রন্থ হল - রবীন্দ্রসংগীতের ধারা। বইটির প্রচ্ছদ অঙ্কন করেছিলেন সত্যজিৎ রায়। 'প্রকৃতির কবি রবীন্দ্রনাথ', 'প্রণাম' নামক কয়েকটি তথ্যচিত্রে তিনি সঙ্গীত পরিচালনা করেছেন। শুভ গুহঠাকুরতা মঞ্জুলা দেবীকে বিবাহ করেন এবং তাঁদের সন্তানরা হলেন সুদেব গুহঠাকুরতা ও বিশ্ব গুহঠাকুরতা। বিশিষ্ট রবীন্দ্রসঙ্গীত শিল্পী ঋতু গুহ ছিলেন তার ভ্রাতুষ্পুত্রী। শুভ গুহঠাকুরতা ১৯৮৯ খ্রিস্টাব্দের ১লা জানুয়ারি কলকাতায় পরলোক গমন করেন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৩৯২, আইএসবিএন ৯৭৮-৮১-৭৯৫৫-২৯২-৬ "রবীন্দ্রসঙ্গীতকে শান্তিনিকেতন ও ব্রাহ্ম সমাজ পেরিয়ে কলকাতায় এনেছিলেন শুভ গুহঠাকুরতা"। সংগ্রহের তারিখ ২০২১-০৭-১০।  "কলকাতার কড়চা- প্রাণপুরুষ"। সংগ্রহের তারিখ ২০২১-০৭-১০।
আলেক্সিস মাক আলিস্তের

আলেক্সিস মাক আলিস্তের (স্পেনীয়: Alexis Mac Allister; জন্ম: ২৪ ডিসেম্বর ১৯৯৮) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন। ২০২০ সালে, মাক আলিস্তের আর্জেন্টিনা অনূর্ধ্ব-২৩ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। তিনি ইতিপূর্বে ২০১৯ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১৪ ম্যাচে ১টি গোল করেছেন। দলগতভাবে, মাক আলিস্তের এপর্যন্ত ৫টি শিরোপা জয়লাভ করেছেন, যার মধ্যে ১টি আর্জেন্তিনোস জুনিয়র্সের হয়ে, ১টি বোকা জুনিয়র্সের হয়ে এবং ৩টি আর্জেন্টিনার বয়সভিত্তিক দলের হয়ে জয়লাভ করেছেন। আলেক্সিস মাক আলিস্তের ১৯৯৮ সালের ২৪শে ডিসেম্বর তারিখে আর্জেন্টিনার সান্তা রোসায় জন্মগ্রহণ করেছেন এবং সেখানেই তার শৈশব অতিবাহিত করেছেন। মাক আলিস্তের আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। তিনি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত আর্জেন্টিনা অনূর্ধ্ব-২৩ দলে স্থান পেয়েছিলেন। আর্জেন্টিনার বয়সভিত্তিক দলের হয়ে তিনি প্রায় ২ বছরে ৯ ম্যাচে অংশগ্রহণ করে ৫টি গোল করেছেন। ১১ মার্চ ২০২৩ পর্যন্ত হালনাগাদকৃত। "From scouting with his dad to playing with Messi: the Alexis Mac Allister story"। The Athletic। ২৯ জুলাই ২০২০। সংগ্রহের তারিখ ২৯ আগস্ট ২০২০।  "Premier League clubs publish 2019/20 retained lists"। Premier League। ২৬ জুন ২০২০। সংগ্রহের তারিখ ৯ জুলাই ২০২০।  Brighton & Hove Albion - Men's Team [ব্রাইটন অ্যান্ড হোভ আলবিয়ন - পুরুষদের দল]। brightonandhovealbion.com (ইংরেজি ভাষায়)। ব্রাইটন অ্যান্ড হোভ: ব্রাইটন অ্যান্ড হোভ আলবিয়ন ফুটবল ক্লাব। ৮ আগস্ট ২০১৯। ৯ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২৩।  "Brighton & Hove Albion FC Squad Information 2022/2023" [ব্রাইটন অ্যান্ড হোভ আলবিয়ন ফুটবল ক্লাব দলীয় সদস্যের তথ্য ২০২২/২০২৩]। premierleague.com (ইংরেজি ভাষায়)। প্রিমিয়ার লিগ। ১২ আগস্ট ২০১৮। ৯ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২৩।  "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ১।  Selección Argentina [@Argentina] (১৭ জুন ২০২১)। "#Sub23 Agenda y convocados de la preselección conducida por Fernando Batista, que iniciará la etapa final de entrenamientos en Ezeiza el próximo miércoles" (টুইট) (স্পেনীয় ভাষায়)। সংগ্রহের তারিখ ১৭ জুন ২০২১ – টুইটার-এর মাধ্যমে।  উইকিমিডিয়া কমন্সে আলেক্সিস মাক আলিস্তের সংক্রান্ত মিডিয়া রয়েছে। সকারওয়েতে আলেক্সিস মাক আলিস্তের (ইংরেজি) সকারবেসে আলেক্সিস মাক আলিস্তের (ইংরেজি) বিডিফুটবলে আলেক্সিস মাক আলিস্তের (ইংরেজি) ট্রান্সফারমার্কেটে আলেক্সিস মাক আলিস্তের (ইংরেজি) ওয়ার্ল্ডফুটবল.নেটে আলেক্সিস মাক আলিস্তের (ইংরেজি) ইএসপিএন এফসিতে আলেক্সিস মাক আলিস্তের (ইংরেজি) ন্যাশনাল-ফুটবল-টিমস.কমে আলেক্সিস মাক আলিস্তের (ইংরেজি)
শিশু কল্যাণ ট্রাস্ট

শিশু কল্যাণ ট্রাস্ট প্রাথমিক ও গণশিক্ষা মন্ত্রণালয়ের অধীনস্থ বাংলাদেশ সরকারের একটি কল্যাণ ট্রাস্ট। এর সদরদপ্তর ঢাকায় অবস্থিত। মোঃ আবুল বশার এই ট্রাস্টের দায়িত্বপ্রাপ্ত উপসচিব। ১৯৮৯ সালের ২ জুলাই পথকলি ট্রাস্ট নামে ট্রাস্টটি গঠন করা হয়। ১৯৯২ সালে এর নাম পরিবর্তন করে "শিশু কল্যাণ ট্রাস্ট" রাখা হয়। ট্রাস্টটির অধীনে বাংলাদেশে ২০৫ টি শিশু কল্যাণ প্রাথমিক বিদ্যালয় ও ৯ টি কারিগরি প্রশিক্ষণ কেন্দ্র রয়েছে। এসব বিদ্যালয়ে প্রায় ৩২,০০০ শিক্ষার্থী, ৯২০ জন শিক্ষক এবং ২১৮ জন কর্মচারী কর্মরত রয়েছেন। শিশু কল্যাণ ট্রাস্টের প্রবিধানমালা ২০১০ অনুযায়ী ৮ সদস্যের ট্রাস্টি বোর্ড গঠন করা হয়। প্রাথমিক ও গণশিক্ষা মন্ত্রণালয়ের মন্ত্রী বোডের চেয়ারপার্সন, প্রতিমন্ত্রী ভাইস চেয়ারপার্সন, মন্ত্রণালয়ের সচিব, প্রাথমিক শিক্ষা অধিদপ্তরের মহাপরিচালক এবং সরকার মনোনীত আরও চারজন ট্রাস্টি বোর্ডে কাজ করেন। ট্রাস্ট প্রতিষ্ঠা: ২ জুলাই, ১৯৮৯ ট্রাস্টি বোর্ডের সদস্য: ৮ জন ট্রাস্টের জনবল: ১৮ জন অন্তর্ভুক্ত বিদ্যালয়ের সংখ্যা: ২০৫ টি অন্তর্ভুক্ত কারিগরি প্রশিক্ষণ কেন্দ্র: ৯ টি শিক্ষকের সংখ্যা: ৯৮০ জন "শিশু কল্যাণ ট্রাস্ট"। www.skt.gov.bd। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "শিশু কল্যাণ ট্রাস্ট"। skt.gov.bd। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ঝড়ে পড়া শিশুদের শিক্ষালয় শিশু কল্যাণ প্রাথমিক বিদ্যালয় | Purboposhchimbd"। Purboposchim। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "শিশু কল্যাণ ট্রাস্ট বিদ্যালয় শিক্ষার্থীদের মাঝে মাক্স ও শীতবস্ত্র বিতরণ"। 24 জানু, 2021। ১০ জুলাই ২০২১ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২১।  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) "গণশিক্ষা মন্ত্রণালয় ও দপ্তরগুলোর বার্ষিক কর্মসম্পাদন চুক্তি স্বাক্ষর - দৈনিকশিক্ষা"। Dainik shiksha। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "একনজরে শিশু কল্যাণ ট্রাস্ট" (পিডিএফ)। skt.gov.bd। সংগ্রহের তারিখ ২০২২-০৮-২২।
পাখি মসজিদ, রংপুর

পাখি মসজিদ, রংপুর মোঘলীয় আমলের একটি মসজিদ, রংপুর জেলার গংগাচড়া উপজেলার লক্ষীটারী ইউনিয়ন এর ঐতিহ্যবাহী এ মসজিদ মোঘল আমলে স্থাপিত হিসাবে পরিচিত। মসজিদটি রংপুর জেলার গংগাচড়া উপজেলার লক্ষীটারী ইউনিয়ন এর মান্দ্রাইন নামক স্থানে অবস্থিত।মসজিদটি তিস্তা নদীর পাশে অবস্থিত। এ মসজিদটির দৈর্ঘ্য ২৩ ফুট ও প্রস্থ ১১ ফুট। মসজিদটিতে বড় ৩টি গম্বুজ রয়েছে এবং চতুর্দিকে ১২টি ছোট আকারের গম্বুজ রয়েছে; আর রয়েছে ৩টি দরজা। মসজিদের ভিতরে ১০ জন নামাজ পড়ার মত একটি কাতার রয়েছে। মসজিদটির গঠন দেখে মনে হয় এটা মোঘল আমলে নির্মিত। মূল মসজিদ ঠিক রেখে সামনে একটি পাকা ঘর তৈরী করে নামাজের স্থান বৃদ্ধি করা হয়েছে। মসজিদের তালিকা বাংলাদেশের মসজিদের তালিকা রংপুর বিভাগের মসজিদের তালিকা আলম (২০১৩)। গংগাচড়া উপজেলার ইতিহাস ও ঐতিহ্য। রংপুর: লেখক সংসদ, রংপুর। পৃষ্ঠা ৮৭–৮৮। আইএসবিএন 9789848923450।
কলি আমিন মসজিদ, রংপুর

কলি আমিন মসজিদ, রংপুর বৃটিশ আমলের একটি মসজিদ, রংপুর জেলার গংগাচড়া উপজেলার বড়বিল ইউনিয়ন এর ঐতিহ্যবাহী এ মসজিদ বৃটিশ আমলে স্থাপিত হিসাবে পরিচিত। মসজিদটি রংপুর জেলার গংগাচড়া উপজেলার বড়বিল ইউনিয়ন এর মন্থনা নামক স্থানে অবস্থিত। এ মন্থনা হাট থেকে ১ কি.মি. পশ্চিমে বড়াইবাড়ি পাকা রাস্তার পাশে এই দৃষ্টি নন্দন মসজিদটি অবস্থিত। মসজিদটির দৈর্ঘ্য ৫২ ফুট ও প্রস্থ ২১ ফুট। অলংকার ম-িত মসজিদটির ছাদে রয়েছে কারুকার্য খচিত ৩টি গম্বুজ। ৩টি গম্বুজের মাথায় রয়েছে ফুল সাদৃশ্য প্রায় ৪ ফুট উচু নকশা। মসজিদের প্রবেশ পথে রয়েছে গাম্ভির্যপূর্ণ তোরণ। মসজিদের দক্ষিণ পাশে রয়েছে সুউঁচ্চু আযানের মিনার। মসজিদটির ৪ কোণায় ৪টি এবং পূর্ব-পশ্চিমে মাঝখানে ছোট আকারের ৪টি গম্বুজ। মসজিদটি ১২৪৮ বঙ্গাব্দে/১৮৪১খ্রি. নির্মিত বলে জানা যায়। এটি নির্মাণ করেন মিয়া বাড়ির কলি আমিন ও দলি আমিন ভ্রাতৃদ্বয়। বর্তমানে মসজিদটির পশ্চিম পাশে ৩ তলা ফাউন্ডেশ দিয়ে আয়তন বৃদ্ধি করা হয়েছে। মসজিদটির গঠন শৈলী দেখে মনে হয় এটি মোঘল আমলের স্থাপত্যকলা অনুসরণ করা হয়েছে। বর্তমানে মূল মসজিদ ঠিক রেখে পশি্চিমে নতুন করে মসজিদ বৃদ্ধি করা হয়েছে। মসজিদের তালিকা বাংলাদেশের মসজিদের তালিকা রংপুর বিভাগের মসজিদের তালিকা আলম, মাহমুদুল (২০১৩)। গংগাচড়া উপজেলার ইতিহাস ও ঐতিহ্য। রংপুর: লেখক সংসদ, রংপুর। পৃষ্ঠা ৮৫। আইএসবিএন 9789848923450।  "বড়বিল ইউনিয়ন"। www.borobilup.rangpur.gov.bd। সংগ্রহের তারিখ ২০২১-০৭-১০।  "বত্রিশ লাখ জনসংখ্যার রংপুরে মসজিদ ৫ হাজার ১০৬টি"। Barta24। সংগ্রহের তারিখ ২০২১-০৭-১০।  "বড়বিল ইউনিয়ন"। www.borobilup.rangpur.gov.bd (ইংরেজি ভাষায়)। সংগ্রহের তারিখ ২০২১-০৭-১০।  আলম (২০১৩)। গংগাচড়া উপজেলার ইতিহাস ও ঐতিহ্য। রংপুর: লেখক সংসদ, রংপুর। পৃষ্ঠা ৮৫। আইএসবিএন 9789848923450।  "রংপুর জেলা"। www.rangpur.gov.bd। ২০২১-০৭-১০ তারিখে মূল থেকে আর্কাইভ করা। সংগ্রহের তারিখ ২০২১-০৭-১০।  "বড়বিল ইউনিয়ন"। www.borobilup.rangpur.gov.bd। সংগ্রহের তারিখ ২০২১-০৭-১০।
হেলানো মসজিদ, রংপুর

হেলানো মসজিদ, রংপুর মোঘলীয় আমলের একটি মসজিদ, রংপুর জেলার গংগাচড়া উপজেলার গজঘণ্টা ইউনিয়ন এর ঐতিহ্যবাহী এ মসজিদ মোঘল আমলে স্থাপিত হিসাবে পরিচিত। মসজিদটি রংপুর জেলার গংগাচড়া উপজেলার গজঘণ্টা ইউনিয়ন এর জয়দেব নামক স্থানে অবস্থিত। মসজিদটির নির্মাণ শৈলী দেখে মনে হয় এটা মোঘল আমলে নির্মিত। জানা যায় মামুন কুঠিয়াল নামে স্থানীয় এক ধনাঢ্য ব্যক্তি মসজিদটি নির্মাণ করেন। মসজিদের সামনে মামুন কুঠিয়ালের সমাধি আছে। মসজিটির সৌন্দর্য বৃদ্ধি করেছে বড় ৩টি গম্বুজ ও চতুর্দিকে ১৬টি ছোট আকারের গম্বুজ; আর মসজিদের ৩টি দরজায় ও গায়ের কারুকার্য চিত্র। মসজিদটির ভিতরে দু’কাতার আছে; ভিতরের সৌন্দর্যও মনমুগ্ধকর। ১৮৯৭খ্রি. ভূমিকম্পে মসজিদটির পশ্চিম পার্শ মাটিতে দেবে যায়। বর্তমানে মসজিদটি প্রায় ৩ ফুট মাটিতে দেবে গেছে। মসজিদটির মুলকাঠামো ঠিক রেখে সামনে একটি বারান্দা বৃদ্ধি করা হয়েছে। মসজিদের তালিকা বাংলাদেশের মসজিদের তালিকা রংপুর বিভাগের মসজিদের তালিকা আলম (২০১৩)। গংগাচড়া উপজেলার ইতিহাস ও ঐতিহ্য। রংপুর: লেখক সংসদ, রংপুর। পৃষ্ঠা ৮৭। আইএসবিএন 9789848923450।
মহিলা এশিয়ান চ্যাম্পিয়নস ট্রফি

মহিলা এশিয়ান চ্যাম্পিয়নস ট্রফি একটি দ্বিবার্ষিক মহিলা আন্তর্জাতিক ফিল্ড হকি প্রতিযোগিতা যা এশিয়ান হকি ফেডারেশনের সদস্য সমিতির সেরা পাঁচটি মহিলা জাতীয় দল দ্বারা প্রতিযোগিতায় অংশ নিয়েছিল। টুর্নামেন্টটি তিনটি ভিন্ন দল জিতেছে। দক্ষিণ কোরিয়া ডিফেন্ডিং চ্যাম্পিয়ন এবং তিনটি নিয়ে সর্বাধিক শিরোপা অর্জন করতে হবে। জাপান ও ভারত উভয়েই একবার এই টুর্নামেন্ট জিতেছে। ২০২১ সালে টুর্নামেন্টটি ছয়টি দলে সম্প্রসারিত হয়েছিল। * = host nation পুরুষদের এশিয়ান চ্যাম্পিয়ন্স ট্রফি মহিলা হকি এশিয়া কাপ "Women's Asian Champions Trophy 2016"। asiahockey.org। Asian Hockey Federation। সংগ্রহের তারিখ ৩ ফেব্রুয়ারি ২০২০।  "Donghae Womens Asian Champions Trophy"। asiahockey.org। Asian Hockey Federation। সংগ্রহের তারিখ ৩ ফেব্রুয়ারি ২০২০।  এশিয়ান হকি ফেডারেশন